Talo on tilava ja sopi meille hyvin myös erinomaisen sijaintinsa vuoksi. Isovanhemmat majoittuivat yläkertaan, jonka terassilta kelpasi katsella mm. auringonnousuja. Tyttäriemme perheet (noin vuoden vanhat lapset) olivat keskimmäisessä kerroksessa. He käyttivät yhtä sinänsä meille ylimääräistä huonetta yhteisesti lastenhoitohuoneena. Alakerran olohuone, ruokailutila ja keittiö olivat mainio paikka yhteisten iltojen viettoon.
Kaikki palvelut olivat kävelymatkan päässä. Tutustuimme useisiin mukaviin ravintoloihin, vaikka kokkailimmekin myös itse iltaisin. Cascaisin rannat kumpaankin suuntaan ovat hienoja lenkkeilypaikkoja. Vaikka sää olikin tällä kertaa hyvin vaihteleva, ei se haitannut viikonloppujen purjehduskilpailujen seuraamista satamassa.
Gui oli hyvin mukava ja huolehti meistä vallan erinomaisesti. Hän oli suureksi avuksi myös eräissä vierailuumme liittyneissä käytännön järjestelyissä.
Saatamme tulla toistekin!